JayJayThrowThrow/commonwealth-wiki-mix huggingface dataset:
ವಿರಳ ಭಸ್ಮ

thumb|ವಿರಳ ಭಸ್ಮ ಅದಿರು
ವಿರಳ ಭಸ್ಮ(rare earth)ಎಂದರೆ ಆವರ್ತ ಕೋಷ್ಟಕದಲ್ಲಿ ೫೮ ರಿಂದ ೭೧ ನೇ ಸ್ಥಾನದವರೆಗೆ ಇರುವ ಲೋಹ ಮೂಲಧಾತುಗಳು.ಈ ವಿರಳ ಭಸ್ಮ ಎಂಬ ವರ್ಗೀಕರಣ ನಿಜವಾಗಿ ತಪ್ಪು ಕಲ್ಪನೆಯಿಂದ ಕೂಡಿದೆ.ಏಕೆಂದರೆ ಇವುಗಳು ವಿರಳವೂ ಅಲ್ಲ,ಭಸ್ಮಗಳೂ ಅಲ್ಲ. ಈ ಮೂಲಧಾತುಗಳನ್ನು ಅವುಗಳನ್ನು ಕಂಡುಹಿಡಿದವರು ಅಯಾಯ ಮೂಲಧಾತುಗಳ ಆಕ್ಸೈಡ್ (ಭಸ್ಮ)ಗಳಿಂದ ಬೇರ್ಪಡಿಸಿದರು. ಆ ಕಾಲದಲ್ಲಿ ಇವುಗಳ ಇರುವಿಕೆ ವಿರಳವಾಗಿದ್ದುದರಿಂದ ಇವುಗಳನ್ನು ವಿರಳ ಭಸ್ಮಗಳೆಂದು ಹೆಸರಿಸಿದರು. ಈ ಮೂಲಧಾತುಗಳ ಆಕ್ಸೈಡುಗಳು ಹೆಚ್ಚಾಗಿ ಅಲ್ಯುಮಿನಿಯಮ್, ಕ್ಯಾಲ್ಶಿಯಮ್,ಮ್ಯಗ್ನೀಶಿಯಮ್ ಮುಂತಾದ ಲೋಹಗಳ ಆಕ್ಸೈಡುಗಳನ್ನು ಹೋಲುತ್ತವೆ.

ಈ ವಿರಳ ಭಸ್ಮ ಲೋಹಗಳ ಪರಮಾಣುಗಳ ಹೊರ ಆವರಣದಲ್ಲಿ ಮೂರು ಎಲೆಕ್ಟ್ರಾನ್ ‌ಗಳಿದ್ದು ಇವುಗಳು ವೇಲೆನ್ಸೀಯ ಜೋಡಣೆಗಳಲ್ಲಿ ಪಾಲ್ಗೊಳ್ಳುತ್ತವೆ.ಈ ರೀತಿಯ ರಚನೆಯಿಂದಾಗಿ,ಎಲ್ಲಾ ವಿರಳ ಭಸ್ಮ ಮೂಲಧಾತುಗಳು ನೀರಿನಲ್ಲಿ ದ್ರಾವಣಗಳ ಸಮಾನ ಗುಣಲಕ್ಷಣಗಳನ್ನು ಹೊಂದಿದ್ದು,ಎಲ್ಲವೂ ತ್ರಿವೇಲೆನ್ಸೀಯ (Trivalent)ಸ್ಥಿತಿಯಲ್ಲಿರುತ್ತವೆ.ಇದರಿಂದಾಗಿ ಇವುಗಳನ್ನು ಬೇರ್ಪಡಿಸುವುದು ಸುಲಭವಲ್ಲ.ಸ್ಕಾಂಡಿಯಮ್,ಇಟ್ರಿಯಮ್,ಲ್ಯಾಂಥಾನಮ್ ಮತ್ತು ಆಕ್ಟಿನಿಯಮ್ ಕೂಡಾ ಮೂರು ವೇಲೆನ್ಸೀಯ ಎಲೆಕ್ಟ್ರಾನ್‌ಗಳನ್ನು ಹೊಂದಿರುವುದರಿಂದ ಇವುಗಳನ್ನು ಕೂಡಾ ವಿರಳ ಭಸ್ಮಗಳೊಂದಿಗೆ ಗುರುತಿಸುತ್ತಾರೆ.ಆದರೆ ಇವುಗಳ ಎಲೆಕ್ಟ್ರಾನ್ ರಚನೆಗಳು ಬೇರೆಯಾಗಿರುತ್ತದೆ.
ವಿರಳ ಭಸ್ಮ ಮೂಲಧಾತುಗಳನ್ನು ಆವರ್ಥ ಕೋಷ್ಟಕ ದಲ್ಲಿ ಲ್ಯಾಂಥಾನಮ್ ಮೂಲಧಾತುವಿನ ನಂತರದ ಸ್ಥಾನಗಳಲ್ಲಿ ಬರುವ ಕಾರಣ ಲ್ಯಾಂಥನೈಡ್ಸ್ ಎಂದೂ ಕರೆಯುತ್ತಾರೆ.

ವರ್ಗ:ರಸಾಯನಶಾಸ್ತ್ರ
ರಾಜ್ಯಸಭೆ

ರಾಜ್ಯಸಭೆ ಭಾರತದ ಶಾಸಕಾಂಗ ವ್ಯವಸ್ಥೆಯ ಮೇಲ್ಮನೆ. ಈ ಸದನದ ಒಟ್ಟು ಸದಸ್ಯರ ಸಂಖ್ಯೆ ೨೫೦, ಅದರಲ್ಲಿ ೧೨ ಜನರನ್ನು ಭಾರತದ ಅಧ್ಯಕ್ಷರು ನಾಮಕರಣ ಮಾಡುತ್ತಾರೆ. ಈ ೧೨ ಜನರನ್ನು ವಿವಿಧ ಕ್ಷೇತ್ರಗಳಲ್ಲಿ(ಕಲೆ, ಸಾಹಿತ್ಯ, ಕ್ರೀಡೆ, ಪತ್ರಿಕೋದ್ಯಮ, ಸಮಾಜ ಸೇವೆ, ಇ.) ಸಲ್ಲಿಸಿರುವ ಸೇವೆಯನ್ನು ಗುರುತಿಸಿ, ಅವರನ್ನು ರಾಜ್ಯಸಭೆಯ ಸದಸ್ಯರನ್ನಾಗಿ ನಾಮಕರಣ ಮಾಡಲಾಗುತ್ತದೆ. ಇವರನ್ನು ನಾಮಕರಣ ಸದಸ್ಯರೆಂದು ಕರೆಯಲಾಗುತ್ತದೆ. ಇನ್ನುಳಿದ ಸದಸ್ಯರನ್ನು ರಾಜ್ಯ ವಿಧಾನಸಭೆಗಳಿಂದ ಆಯ್ಕೆ ಮಾಡಲಾಗುತ್ತದೆ.
ರಾಜ್ಯ ಸಭೆಯ ಸದಸ್ಯರ ಅವಧಿ ೬ ವರ್ಷ. ಇದರಲ್ಲಿ ರಾಜ್ಯಸಭೆಯ ೧/೩ರಷ್ಟು ಸದಸ್ಯರು ೨ ವರ್ಷಗಳಿಗೊಮ್ಮೆ ನಿವೃತ್ತಿ ಹೊಂದುತ್ತಾರೆ. ರಾಜ್ಯಸಭೆಯು ಸತತವಾಗಿ ಸೇರುವ ಸದನವಾಗಿದ್ದು, ಲೋಕಸಭೆಯ ಹಾಗೇ ಇದರ ಸೇವಾವಧಿಯು ಅನೂರ್ಜಿತವಾಗುವುದಿಲ್ಲ. ರಾಜ್ಯಸಭೆಯು ಲೋಕಸಭೆಯ ಹಾಗೆಯೇ ಸಮನಾದ ಅಧಿಕಾರವನ್ನು ಹೊಂದಿರುತ್ತದೆ, ಕೆಲವು ವಿಷಯಗಳಲ್ಲಿ ಲೋಕಸಭೆ ರಾಜ್ಯಸಭೆಯ ನಿರ್ಣಯವನ್ನು ತಿರಸ್ಕರಿಸಬಹುದು. ಕೆಲವು ವಿಷಯಗಳು ಇತ್ಯರ್ಥವಾಗದ ಪಕ್ಷದಲ್ಲಿ ಜಂಟಿ ಸದನಗಳ ಬೈಠಕ್ ಕರೆಯಲಾಗುತ್ತದೆ.
ಭಾರತದ ಉಪಾಧ್ಯಕ್ಷರು ರಾಜ್ಯಸಭೆಯ ಸಭಾಧ್ಯಕ್ಷರು(ಸದ್ಯ, ಎಂ.ವೆಂಕಯ್ಯ ನಾಯ್ಡು). ರಾಜ್ಯಸಭೆಯ ಉಪಸಭಾಧ್ಯಕ್ಷರನ್ನು ಚುನಾವಣೆಯ ಮೂಲಕ ಭಾರತದ ಸಂಸತ್ ನ ಲೋಕಸಭೆ ಹಾಗೂ ರಾಜ್ಯಸಭೆಯ ಸದಸ್ಯರು ಆರಿಸುತ್ತಾರೆ. ಮೇ ೧೩, ೧೯೫೨ರಂದು ರಾಜ್ಯಸಭೆಯ ಮೊದಲ ಅಧಿವೇಶನವು ನಡೆಯಿತು.
ರಾಜ್ಯಸಭೆ ಸದಸ್ಯರಾಗಲು ಬೇಕಾಗುವ ಅರ್ಹತೆ

೧) ಭಾರತದ ಪ್ರಜೆಯಾಗಿರಬೇಕು
೨) 30 ವರ್ಷ ವಯೋಮಿತಿ ಹೊಂದಿರಬೇಕು
೩) ನ್ಯಾಯಾಂಗದ ಶಿಕ್ಷೆಗೆ ಒಳಗಾಗಿರಬಾರದು
೪) ಮತಿಭ್ರಮಣೆಯುಳ್ಳವರಾಗಿರಬಾರದು
೫) ಸಂಸತ್ತು ಆಗಿಂದಾಗ್ಗೆ ನಿಗದಿಪಡಿಸಿದ ಅರ್ಹತೆ ಪಡೆದಿರಬೇಕು.
ಪ್ರಸ್ತುತ ರಾಜ್ಯಸಭಾ ಸದಸ್ಯರ ಪಟ್ಟಿ
ನಾಮಕರಣ

ವಿವರ:
ಆಂಧ್ರಪ್ರದೇಶ

ವಿವರ:
ಅರುಣಾಚಲ ಪ್ರದೇಶ

ವಿವರ:
ಅಸ್ಸಾಂ

Keys:
ಬಿಹಾರ

Keys:
ಛತ್ತೀಸ್‌ಘಡ

Keys:
ಗೋವಾ

Keys:
ಗುಜರಾತ್

Keys:
ಹರಿಯಾಣ

Keys:
ಹಿಮಾಚಲ ಪ್ರದೇಶ

Keys:
ಜಮ್ಮು ಮತ್ತು ಕಾಶ್ಮೀರ

Keys:
ಜಾರ್ಖಂಡ್

Keys:
ಕರ್ನಾಟಕ

ವಿವರ:
ಕೇರಳ

Keys:
ಮಧ್ಯಪ್ರದೇಶ

Keys:
ಮಹಾರಾಷ್ಟ್ರ

Keys:
ಮಣಿಪುರ

Keys:
ಮೇಘಾಲಯ

Keys:
ಮಿಜೋರಾಂ

Keys:
ನಾಗಾಲ್ಯಾಂಡ್

Keys:
ನವದೆಹಲಿ

Keys:
ಒಡಿಶಾ

Keys:
ಪುದುಚೇರಿ

Keys:
ಪಂಜಾಬ್

Keys:
ರಾಜಸ್ಥಾನ

Keys:
ಸಿಕ್ಕಿಂ

Keys:
ತಮಿಳುನಾಡು

Keys:
ತೆಲಂಗಾಣ

ವಿವರ:
ತ್ರಿಪುರ

Keys:
ಉತ್ತರ ಪ್ರದೇಶ

Keys:
ಉತ್ತರಾಖಂಡ

Keys:
ಪಶ್ಚಿಮ ಬಂಗಾಳ

Keys:
ಆಕರಗಳು

*ರಾಜ್ಯ ಸಭೆಯ ರೀತಿ ನೀತಿಗಳು
ಪೂರಕ ಓದಿಗೆ

* ದಿ ನಾಮಿನೇಟಡ್ ಮೆಂಬರ್ಸ್ ಆಫ್ ಇಂಡಿಯಾ'ಸ್ ಕೌನ್ಸಿಲ್ ಆಫ್ ಸ್ಟೇಟ್ಸ್: ಏ ಸ್ಟಡಿ ಆಫ್ ರೋಲ್ ಡೆಫಿನಿಷನ್ (ರಾಜ್ಯಸಭೆಯ ನಾಮಕರಣ ಸದಸ್ಯರ ಅಧಿಕಾರದ ಬಗ್ಗೆ ಒಂದು ಅಧ್ಯಯನ) ಜೆ. ಎಚ್. ಪ್ರೊಕ್ಟರ್ (J. H. Proctor), Legislative Studies Quarterly, Vol. 10, No. 1, Feb., 1985), ಪುಟ ಸಂಖ್ಯೆ. 53-70.
ಇವನ್ನೂ ನೋಡಬಹುದು

* ಲೋಕಸಭೆ
* ಕರ್ನಾಟಕದಿಂದ ಆಯ್ಕೆಯಾದ ರಾಜ್ಯಸಭಾ ಸದಸ್ಯರ ಸಂಪೂರ್ಣ ಪಟ್ಟಿ
ಬಾಹ್ಯ ಸಂಪರ್ಕ ಕೊಂಡಿಗಳು

*ರಾಜ್ಯಸಭೆ
*ಭಾರತ
*ಭಾರತ ಸರಕಾರದ ರಾಜ್ಯಸಭೆಯ ಅಂತರಜಾಲ ಪುಟ
*ಭಾರತ ಸರಕಾರದ ರಾಜ್ಯಸಭೆಯ ಬಗ್ಗೆ ಅನೇಕ ಬಾರಿ ಕೇಳಲಾಗುವ ಪ್ರಶ್ನೋತ್ತರಗಳು
*ನಾಮಕರಣ ಸದಸ್ಯರ ಪಟ್ಟಿ
*ಸದಸ್ಯರ ರಾಜ್ಯವಾರು ಪಟ್ಟಿ
ಉಲ್ಲೇಖಗಳು

ವರ್ಗ:ಭಾರತದ ರಾಜಕೀಯ
ವರ್ಗ:ಭಾರತದ ಸಂವಿಧಾನ
ವರ್ಗ:ಭಾರತ
ಆಲ್ಬರ್ಟ್ ಗಿಯೊರ್ಸೊ

ಆಲ್ಬರ್ಟ್ ಗಿಯೊರ್ಸೊ (ಜನನ: 15 July 1915 - died 26th december 2010) ವಸ್ ಅಮೆರಿಕದ ಪ್ರಸಿದ್ಧ ಪರಮಾಣುಶಾಸ್ತ್ರಜ್ಞ.ಇವರು ಆವರ್ತ ಕೋಷ್ಟಕದಲ್ಲಿರುವ ಹಲವಾರು ಮೂಲಧಾತುಗಳನ್ನು ಕಂಡುಹಿಡಿಯವಲ್ಲಿ ಪ್ರಮುಖ ಪಾತ್ರವಹಿಸಿದವರು.ಇವರು ಗೆಳೆಯ ಗ್ಲೆನ್ ಟಿ.ಸೀಬರ್ಗ್‌ರೊಡನೆ ಸೇರಿ ಹಲವಾರು ಮೂಲಧಾತುಗಳನ್ನು ಕಂಡುಹಿಡಿದಿದ್ದಾರೆ.ಅವುಗಳಲ್ಲಿ
ಕ್ಯೂರಿಯಮ್ - 1944 (ಮೂಲಧಾತು 96)
ಬೆರ್ಕೆಲಿಯಮ್ - 1949 (ಮೂಲಧಾತು 97)
ಕ್ಯಾಲಿಫೊರ್ನಿಯಮ್- 1950 (ಮೂಲಧಾತು 98)
ಐನ್‌ಸ್ಟೈನಿಯಮ್- 1952 (ಮೂಲಧಾತು 99)
ಫೆರ್ಮಿಯಮ್ - 1953 (ಮೂಲಧಾತು 100)
ಮೆಂಡೆಲೀವಿಯಮ್ - 1955 (ಮೂಲಧಾತು 101)
ನೊಬೆಲಿಯಮ್- 1958-59 (ಮೂಲಧಾತು 102)
ಲಾರೆನ್ಸಿಯಮ್- 1961 (ಮೂಲಧಾತು 103)
ರುದರ್ಫೋರ್ಡಿಯಮ್- 1969 (ಮೂಲಧಾತು 104)
ಡುಬ್ನಿಯಮ್- 1970 (ಮೂಲಧಾತು 105)
ಸೀಬೋರ್ಗಿಯಮ್- 1974 (ಮೂಲಧಾತು 106)ಸೇರಿವೆ.
ಃಎ ದಿಎದ್ ೨೬ ದೆಚೆಮ್ಬೆರ್ 2010. http://www.rian.ru/science/20101230/315351330.html?utm_source=twitterfeed&utm_medium=twitter
ಬಾಹ್ಯ ಸಂಪರ್ಕ

*Radiochemistry Society awards him the Lifetime Achievement Award
*Image from LBL archives. Ghiorso is center of the three.
*Speaking at the 2007 AJAS conference in San Francisco.
ವರ್ಗ:ವಿಜ್ಞಾನಿಗಳು
ವರ್ಗ:ರಸಾಯನಶಾಸ್ತ್ರ
ವರ್ಗ:ಭೌತಶಾಸ್ತ್ರ
ರಾಘವೇಂದ್ರ ರಾಜ್‍ಕುಮಾರ್ (ನಟ)

ತನ್ನ ತಂದೆಯ ರೀತಿ, ರಾಘವೇಂದ್ರ ರಾಜ್ಕುಮಾರ್ ತುಂಬಾ ಚಿತ್ರಗಳಲ್ಲಿ ತನ್ನ ಹಾಡುಗಳನ್ನು ತ್ತನೆ ಹಾಡಿದ್ದಾರೆ. ನಂಜುಂಡಿ ಕಲ್ಯಾಣ ಪೂರ್ಣಿಮಾ ಎಂಟರ್ಪ್ರೈಸಸ್ ಮೂಲಕ ತಮ್ಮ ಮನೆಯವರ ನಿರ್ಮಾಣದ ಚಿತ್ರ ಅತ್ಯಂತ ಉನ್ನತ ಗಳಿಕೆಯನ್ನು ಗಳಿಸಿದೆ. ಅವರು ೧೯೮೦ ಮತ್ತು ೧೯೯೦ ಇಸವಿಗಳ ಮಧ್ಯದಲ್ಲಿ ಯಶಸ್ವಿ ವೃತ್ತಿಜೀವನದ ಹೊಂದಿದ್ದರು. ಅವರ ಮಗ ವಿನಯ್ ರಾಜ್‍ಕುಮಾರ್ ಚಲನಚಿತ್ರ ವೃತ್ತಿ ಜೇವನದಲ್ಲಿ ಕಾಲಿಟ್ಟರು.


ವರ್ಗ:ಸಿನಿಮಾ ತಾರೆಗಳು
ವರ್ಗ:ಕನ್ನಡ ಸಿನೆಮಾ
ವರ್ಗ:ಕನ್ನಡ ಚಲನಚಿತ್ರ ನಿರ್ಮಾಪಕರು
ವರ್ಗ:ಕನ್ನಡ ಚಿತ್ರರಂಗದ ನಟರು
ವರ್ಗ:ಹಿನ್ನೆಲೆ ಗಾಯಕರು
ಎಮಿಲಿಯೋ ಸೆಗ್ರೆ

right|thumb|ಎಮಿಲಿಯೋ ಸೆಗ್ರೆ
ಎಮಿಲಿಯೋ ಸೆಗ್ರೆ( ಫೆಬ್ರವರಿ 1, 1905 – ಎಪ್ರಿಲ್ 22,1989)ಇಟೆಲಿಯ ವಿಜ್ಞಾನಿ.ಇವರು ಓವೆನ್ ಚೆಂಬರ್ಲಿನ್ ರವರೊಂದಿಗೆ ಪ್ರತಿ ಪ್ರೋಟಾನ್(anti proton) ಹಾಗೂ ಉಪ ಪರಮಾಣತ್ವಕ (Sub atomic)ಪ್ರತಿಕಣ(anti particle)ಗಳನ್ನು ಸಂಶೋಧಿಸಿದರು.ಇವರು ಟೆಕ್ನೀಶಿಯಮ್ ಮೂಲಧಾತುವನ್ನು ಕಂಡುಹಿಡಿದರು.ಇವರಿಗೆ ೧೯೫೯ರ ಭೌತಶಾಸ್ತ್ರದ ನೊಬೆಲ್ ಪ್ರಶಸ್ತಿ ದೊರೆತಿದೆ.
ಉಲ್ಲೇಖಗಳು
ಬಾಹ್ಯ ಕೊಂಡಿಗಳು

* Biography and Bibliographic Resources, from the Office of Scientific and Technical Information, United States Department of Energy
* 1959 Nobel Prize in Physics
* 1965 Audio Interview with Emilio Segre by Stephane Groueff Voices of the Manhattan Project
* Oral History interview transcript with Emilio G. Segre 13 February 1967, American Institute of Physics, Niels Bohr Library and Archives
ವರ್ಗ:ವಿಜ್ಞಾನಿಗಳು
ವರ್ಗ:ರಸಾಯನಶಾಸ್ತ್ರ
ವರ್ಗ:ಭೌತಶಾಸ್ತ್ರ
ವಿಲಿಯಮ್ ಕ್ರೂಕ್ಸ್

thumb|right|ವಿಲಿಯಮ್ ಕ್ರೂಕ್ಸ್
ವಿಲಿಯಮ್ ಕ್ರೂಕ್ಸ್(17 ಜೂನ್ 1832 – 4 ಎಪ್ರಿಲ್ 1919)ಇವರು ಇಂಗ್ಲಂಡ್‌ನ ರಸಾಯನಶಾಸ್ತ್ರಜ್ಞ ಹಾಗೂ ಭೌತಶಾಸ್ತ್ರಜ್ಞ.ಇವರು ಥಾಲಿಯಮ್ ಮೂಲಧಾತುವನ್ನು ಕಂಡುಹಿಡಿದರು.ಇವರು ವೈಜ್ಞಾನಿಕ ಪರೀಕ್ಷೆಗಳಿಗೆ ಅನುಕೂಲವಾಗುವ ಹಲವಾರು ಉಪಕರಣಗಳನ್ನು ಅಭಿವೃದ್ಧಿ ಪಡಿಸಿದರು. ಅವುಗಳಲ್ಲಿ ಕ್ರೂಕ್ಸ್ ಟ್ಯೂಬ್,ರೇಡಿಯೋಮೀಟರ್ ಪ್ರಮುಖವಾದವುಗಳು.

ಇವರು ಲಂಡನ್‌ನಲ್ಲಿ ಜನಿಸಿದರು.೧೮೫೧ರಲ್ಲಿ ರಾಯಲ್ ಕಾಲೇಜ್ ಆಫ್ ಕೆಮೆಸ್ಟ್ರಿ ಯಿಂದ ಪದವಿ ಪಡೆದರು.೧೯೧೯ ರಲ್ಲಿ ನಿಧನರಾದರು.
ವಿಲಿಯಂ ಕ್ರೂಕ್ಸ್ (ನಂತರ ಸರ್ ವಿಲಿಯಂ ಕ್ರೂಕೆಸ್) ೧೬ ಒಡಹುಟ್ಟಿದವರ ಹಿರಿಯ, ಲಂಡನ್‍ನಲ್ಲಿ ಜನಿಸಿದರು. ಅವರ ತಂದೆ ಜೋಸೆಫ್ ಕ್ರೂಕ್ಸ್, ಉತ್ತರ ದೇಶದ ಮೂಲದ ದರ್ಜಿಯಾಗಿ ಮತ್ತು ತನ್ನ ಎರಡನೇ ಪತ್ನಿ ಮೇರಿ ಸ್ಕಾಟ್ ಲೆವಿಸ್ ರುದರ್ಫೋರ್ಡ್ ಜಾನ್ಸನ್ ಜೊತೆ ನೆಲೆಸಿದ್ದರು.
೧೮೫೦ ರಿಂದ ೧೮೫೪ ರವರೆಗು ಅವರು ಕಾಲೇಜಿನಲ್ಲಿ ಸಹಾಯಕ ಉಪನ್ಯಾಸಕದ ಸ್ಥಾನವನ್ನು ತುಂಬಿದರು ಮತ್ತು ಶೀಘ್ರದಲ್ಲೇ ಮೂಲ ಕೆಲಸ ಪ್ರಾರಂಭಿಸಿದರು.

ವರ್ಗ:ವಿಜ್ಞಾನಿಗಳು
ವರ್ಗ:ರಸಾಯನಶಾಸ್ತ್ರ
ವರ್ಗ:ಭೌತಶಾಸ್ತ್ರ
ಗರುಡ

ಗರುಡನು ಹಿಂದೂ ಧರ್ಮದಲ್ಲಿ ವಿಷ್ಣುವಿನ ವಾಹನವಾದ ದೇವತೆ. ಇವನು ವಿನತೆಯ ಮಗ.
ಮಹಾಭಾರತದಲ್ಲಿ ಗರುಡ

ಭಾರತದಲ್ಲಿ ಗರುಡನಿಗೆ ಸಂಬಂಧಿಸಿದಂತೆ ಹಲವು ಪೌರಾಣಿಕ ಕಥೆಗಳಿವೆ. ಗರುಡ ಪಕ್ಷಿಗಳ ರಾಜ. ಗರುಡನ ಶಕ್ತಿ ಸಾಮರ್ಥ್ಯವನ್ನು ಮೆಚ್ಚಿದ ಮಹಾವಿಷ್ಣು ಅದನ್ನು ತನ್ನ ವಾಹನವನ್ನಾಗಿ ಮಾಡಿಕೊಂಡಿದ್ದಾನೆ. ಶಿಲ್ಪಕಲೆಯಲ್ಲಿ ಗರುಡನ ಆಕೃತಿ ಮನುಷ್ಯನಂತಿದ್ದು ಬಾಗಿದ ಕೊಕ್ಕು ಮತ್ತು ರೆಕ್ಕೆಗಳಿಂದ ಕೂಡಿರುತ್ತದೆ. ಇಂಥ ವಿಗ್ರಹಗಳನ್ನು ಹಲವು ವೈಷ್ಣವ ದೇವಾಲಯಗಳಲ್ಲಿ ಕಾಣಬಹುದು. ಗರುಡನಿಗೂ ನಾಗರಹಾವುಗಳಿಗೂ ಇರುವ ಬದ್ಧ ದ್ವೇಷಕ್ಕೆ ಸಂಬಂಧಿಸಿದ ಕಥೆಗಳೂ ಉಂಟು. ಗರುಡ ಮತ್ತು ಸೂರ್ಯನ ಸಾರಥಿಯಾದ ಅರುಣ ಎಂಬುವರು ಕಶ್ಯಪಮುನಿ ಮತ್ತು ವಿನತೆಯರ ಮಕ್ಕಳು. ಇವರ ಮಲತಾಯಿ ಕದ್ರು, ಸರ್ಪಗಳ ತಾಯಿ. ಕಾರಣಾಂತರದಿಂದ ವಿನತೆ ಕದ್ರುವಿನ ದಾಸಿಯಾಗಿರಬೇಕಾದ ಸಂದರ್ಭ ಒದಗಿತು. ನಾಗರಾಜನು ಗರುಡನ ಬೆನ್ನುಹತ್ತಿ ಸವಾರಿ ಮಾಡಲು ಪ್ರಾರಂಭಿಸಿದ. ಇದರಿಂದ ಗರುಡನಿಗೆ ತುಂಬಾ ಅವಮಾನವಾದಂತಾಯಿತು. ತಾಯಿಯ ದಾಸ್ಯವನ್ನು ತೊಡೆದುಹಾಕಲು ಮಾರ್ಗವೇನೆಂದು ವಿಚಾರಿಸಿದ. ಸ್ವರ್ಗಲೋಕದಿಂದ ಅಮೃತವನ್ನು ಕದ್ರುವಿಗೆ ತಂದು ಕೊಟ್ಟರೆ ತಾಯಿಯ ದಾಸ್ಯ ನಿವಾರಣೆಯಾಗುವುದು ಎಂದು ತಿಳಿದುಬಂತು. ಆಗ ಗರುಡ ಸ್ವರ್ಗಲೋಕಕ್ಕೆ ಹೋಗಿ ಅಲ್ಲಿ ಅಮೃತ ಕಲಶದ ರಕ್ಷಕರಾದ ಗಂಧರ್ವರನ್ನು ಕೊಂದು, ಘಟಸರ್ಪಗಳನ್ನು ಸಂಹರಿಸಿ, ಇಂದ್ರನೊಡನೆ ಹೋರಾಡಿ ಕೊನೆಗೆ ಅಮೃತ ಕುಂಭವನ್ನು ತಂದು ಮಲತಾಯಿಗೆ ಕೊಟ್ಟು ದಾಸ್ಯ ಸಂಕೋಲೆಯಿಂದ ತಾಯಿಯನ್ನು ಬಿಡಿಸಿದ. ಇವನ ಪರಾಕ್ರಮಕ್ಕೆ ಮೆಚ್ಚಿ ಇಂದ್ರ ಇವನಿಗೆ ಸರ್ಪಗಳು ಆಹಾರವಾಗಿರುವಂತೆ ವರವನ್ನಿತ್ತ. ವಿಷ್ಣು ಇವನ ಸಾಹಸ ಸಾಮರ್ಥ್ಯಗಳಿಗೆ ಮಾರುಹೋಗಿ ಇವನಿಗೆ ಸಂಪರ್ಣನೆಂದು ಬಿರುದು ಕೊಟ್ಟು ತನ್ನ ವಾಹನವನ್ನಾಗಿ ಮಾಡಿಕೊಂಡುದಲ್ಲದೇ ತನ್ನ ಧ್ವಜದಲ್ಲಿ ಲಾಂಛನವನ್ನಾಗಿರಿಸಿಕೊಂಡ. ಮಹಾಭಾರತದ ಆದಿ ಪರ್ವದಲ್ಲಿ ಈ ಕತೆ ಬಹು ವಿಸ್ತಾರವಾಗಿ ಬಂದಿದೆ.
ಉಲ್ಲೇಖಗಳು

ವರ್ಗ: ಹಿಂದೂ ದೇವತೆಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಇಂದ್ರ

ಇಂದ್ರನು ದೇವತೆಗಳ ರಾಜ. ಸ್ವರ್ಗದ ಒಡೆಯ. ಅವರು ಮಿಂಚು, ಸಿಡಿಲು, ಚಂಡಮಾರುತಗಳು, ಮಳೆ ಮತ್ತು ನದಿಯ ಹರಿವಿನ ದೇವರು. ಇಂದ್ರ ಅತ್ಯಂತ ಋಗ್ವೇದದಲ್ಲಿ ದೇವತೆ ಕರೆಯಲಾಗುತ್ತದೆ. ಐರಾವತ ಇವನ ವಾಹನ. ವಜ್ರಾಯುಧ ಇವನ ಆಯುಧ. ಅಧಿತಿಯ ಇಬ್ಬರು ಮಕ್ಕಳಲ್ಲಿ ಒಬ್ಬನಾದ ಇವನನ್ನು ಆದಿತ್ಯ ಎಂದೂ ಕರೆಯುತ್ತಾರೆ. ಇಂದ್ರ ವೃತ್ರನನ್ನು ಮತ್ತು ತನ್ನ "ಮೋಸಮಾಡುವ ಪಡೆಗಳು" ನಾಶಮಾಡಿದರಿಂದ, ಮತ್ತು ತನ್ಮೂಲಕ ಮಳೆ ಮತ್ತು ಸೂರ್ಯ ಹೊಳಪು ಮನುಕುಲದ ಸ್ನೇಹಿತರಾಗಿ ತೆರೆದಿವೆ ಎಂದು ಪುರಾಣ ಹೇಳುತ್ತಿದೆ. ಇಂದ್ರ ಪ್ರಾಚೀನಕ್ಕೆ ಸೇರಿದವನು ಆದರೆ ಅಸ್ಪಷ್ಟ ಮೂಲ. ದೇವರೆಂದು ಇಂದ್ರನು ಇತರ ಇಂಡೋ-ಯೂರೋಪಿಯನ್ ದೇವರಿಗೆ ಒಂದೇ ಮೂಲವಾಗಿದೆ. ಇಂದ್ರ ಮತ್ತು ಥಾರ್ ಇಬ್ಬರೂ ಮಿಂಚು ಮತ್ತು ಸಿಡಿಲಿನ ಅಧಿಕಾರವನ್ನು ಸೇರಿ ಚಂಡಮಾರುತದ ದೇವತೆಗಳು.

ವರ್ಗ: ಹಿಂದೂ ದೇವತೆ
ದೇವತಗಳು
ಎಡ್ವಿನ್ ಎಮ್.ಮೆಕ್ಮಿಲನ್

thumb|ಎಡ್ವಿನ್ ಮ್ಯಾಕ್‍ಮಿಲನ್
ಎಡ್ವಿನ್ ಎಮ್. ಮೆಕ್‌ಮಿಲನ್ (ಸೆಪ್ಟೆಂಬರ್ 18, 1907 – ಸೆಪ್ಟೆಂಬರ್ 7, 1991) ಅಮೆರಿಕದ ಒಬ್ಬ ವಿಜ್ಞಾನಿ. ಯುರೇನಿಯಮ್ ಅತೀತ ಪರಮಾಣು ಸಂಖ್ಯೆ ಇದ್ದು ಆವರ್ತಕೋಷ್ಟಕದಲ್ಲಿ ಯುರೇನಿಯಮ್ ಆದ ಮೇಲೆ ಕಾಣಿಸಿಕೊಳ್ಳುವ ಧಾತುಗಳ ಸಂಶೋಧನೆ ಮತ್ತು ಅಭ್ಯಾಸಕ್ಕೋಸ್ಕರ 1951ರಲ್ಲಿ ಗ್ಲೆನ್ ಟಿ. ಸೀಬೋರ್ಗ್ ಜೊತೆ ರಸಾಯನವಿಜ್ಞಾನ ವಿಭಾಗದ ನೊಬೆಲ್ ಪಾರಿತೋಷಕ ಪಡೆದ ವಿಜ್ಞಾನಿ. ಇವರು ೧೯೪೦ ರಲ್ಲಿ ಪಿ.ಎಚ್.ಅಬೇಲ್ಸನ್ ಜತೆಗೂಡಿ ಯುರೇನಿಯಮ್ -೨೩೯ ನ್ನು ವಿದಳನ ಮಾಡಿ ನೆಪ್ಚೂನಿಯಮ್ ಮೂಲಧಾತುವನ್ನು ಕಂಡುಹಿಡಿದರು. ನೆಪ್ಚೂನಿಯಮ್ (ಪರಮಾಣು ಸಂಖ್ಯೆ 93) ಮತ್ತು ಪ್ಲೂಟೋನಿಯಮ್ (94) ಧಾತುಗಳ ಸಂಶೋಧನೆಯಲ್ಲಿ ಮುಖ್ಯವಾದ ಪಾತ್ರವಹಿಸಿದ ಭೌತವಿಜ್ಞಾನಿ.
ಜೀವನ

ಅಮೆರಿಕದ ಕ್ಯಾಲಿಫೋರ್ನಿಯ ಪ್ರಾಂತದ ರೆಡೊಂಡೊ ಕರಾವಳಿಯಲ್ಲಿ 1907 ಸೆಪ್ಟೆಂಬರ್ 18ರಂದು ಜನನ. ಕ್ಯಾಲಿಫೋರ್ನಿಯ ವಿಶ್ವವಿದ್ಯಾಲಯದ ಬಿ.ಎಸ್. ಮತ್ತು ಎಮ್.ಎಸ್. ಪದವಿಗಳನ್ನು 1928 ಮತ್ತು 1929ರಲ್ಲಿಯೂ ಪ್ರಿನ್‌ಸ್ಟನ್ ವಿಶ್ವವಿದ್ಯಾಲಯದ ಪಿಎಚ್.ಡಿ. ಪದವಿಯನ್ನು 1933ರಲ್ಲಿಯೂ ಪಡೆದ.

ನೆಪ್ಚೂನಿಯಮ್‍ನ ಸಂಶೋಧನೆ: ಯುರೇನಿಯಮ್ ವಿದಳನ ಕ್ರಿಯೆಗಳನ್ನು ಅರ್ಥಮಾಡಿಕೊಳ್ಳಲು ನಡೆಸಿದ ಪ್ರಯೋಗಗಳು ಮೊದಲನೆಯ ಯುರೇನಿಯಮ್ ಆಚೆಯ ಧಾತುವಿನ ಸಂಶೋಧನೆಗೆ ಕಾರಣವಾಯಿತು. ಮ್ಯಾಕ್‌ಮಿಲನ್ ಮತ್ತಿತರರು ಕ್ಯಾಲಿಫೋರ್ನಿಯ ವಿಶ್ವವಿದ್ಯಾಲಯದಲ್ಲಿ ವಿದಳನಕ್ರಿಯೆ ಕುರಿತ ಪ್ರಯೋಗಗಳನ್ನು ಮಾಡಿದಾಗ ಉತ್ಪನ್ನವಾದ ಪ್ರಮುಖ ಫಲಿತಗಳ ಪರಸ್ಪರ ಪಥಗಳನ್ನು ಅಳೆದರು. ಕ್ರಿಯೆಯ ಒಂದು ಫಲಿತದ ಅರ್ಧಾಯು 2.3 ದಿವಸಗಳಾಗಿದ್ದು ಅದು ಹೆಚ್ಚಾಗಿ ಹಿಮ್ಮರಳದೇ ವಿದಳಿಸುತ್ತಿರುವ ಯುರೇನಿಯಮ್ ಪರಮಾಣು ನ್ಯೂಟ್ರಾನನ್ನು ಸೆರೆಹಿಡಿದುದರ (ಕ್ಯಾಪ್ಚರ್) ಪರಿಣಾಮವಾಗಿರಬಹುದೆಂದು ಅನುಮಾನಿಸಿದರು. ಮ್ಯಾಕ್‌ಮಿಲನ್ ಮತ್ತು ಎಬೆಲ್ಸನ್ 1940ರಲ್ಲಿ ಈ ಉತ್ಪನ್ನ 93 ಪರಮಾಣು ಸಂಖ್ಯೆಯುಳ್ಳ ಧಾತುವಾಗಿರಬಹುದೆಂದೂ 289U ಬೀಟಕ್ಷಯವೇ ಇದರ ಕಾರಣವೆಂದೂ ತೀರ್ಮಾನಿಸಿದರು. ಪರಮಾಣು ಸಂಖ್ಯೆ 93 ಇರುವ ಈ ಧಾತುವಿಗೆ ನೆಪ್ಚೂನಿಯಮ್ (Np) ಎಂದು ಹೆಸರಿಟ್ಟರು (ಯುರೇನಸ್ ಆಚೆಯ ಗ್ರಹ ನೆಪ್ಚೂನ್).

ಪ್ಲೂಟೋನಿಯಮ್‍ನ ಸಂಶೋಧನೆ: ಮ್ಯಾಕ್‌ಮಿಲನ್ ಮತ್ತು ಎಬೆಲ್ಸನ್ ಅವರ ಸಂಶೋಧನೆಯಿಂದ ನೆಪ್ಚೂನಿಯಮ್ ಸಹ ಬೀಟಕ್ಷಯಕ್ಕೆ ತುತ್ತಾಗುವುದು ಖಚಿತವಾಯಿತು. ಹೀಗೆ Np ಕ್ಷಯಿಸಿದಾಗ ಪರಮಾಣು ಸಂಖ್ಯೆ 94 ಇರುವ ಮುಂದಿನ ಧಾತು ದೊರಕುವ ಸಂಭವ ಹೆಚ್ಚಾಯಿತು. 1940ರಲ್ಲಿ ಸೀಬರ್ಗ್, ಮ್ಯಾಕ್‌ಮಿಲನ್, ಕೆನಡಿ ಮತ್ತು ವಾಲ್ ಅವರು ಯುರೇನಿಯಮ್ ಧಾತುವನ್ನು ಡ್ಯೂಟರಾನುಗಳಿಂದ ತಾಡಿಸಿದಾಗ ಹೊಸ ನೆಪ್ಚೂನಿಯಮ್ ಸಮಸ್ಥಾನಿ ಉಂಟಾಗಿ ಬೀಟ ಕ್ಷಯದಿಂದ ಪರಮಾಣು 94 ಉಳ್ಳ ಪ್ಲೂಟೋನಿಯಮ್ ಫಲಿಸಿತು.

ಸಿಂಕ್ರೊಟ್ರಾನ್‍ನ ಉಪಜ್ಞೆ: ಮ್ಯಾಕ್‌ಮಿಲನ್ 1958ರಲ್ಲಿ ಕ್ಯಾಲಿಫೋರ್ನಿಯದ ಬರ್ಕ್ಲಿಯಲ್ಲಿ ವಿಕಿರಣ ಪ್ರಯೋಗಶಾಲೆಯ ನಿರ್ದೇಶಕರಾಗಿ ನೇಮಕಗೊಂಡರು. ಎರಡನೆಯ ಮಹಾಯುದ್ಧದ ವೇಳೆ ರೇಡಾರ್ ಸಂಶೋಧನೆಯಲ್ಲಿ ತೊಡಗಿದ್ದರು. ಲಾಸ್ ಅಲಮೋಸ್ ಪ್ರಯೋಗಶಾಲೆಯ ಸ್ಥಾಪನೆಯಲ್ಲಿ ಮುಖ್ಯಪಾತ್ರವಹಿಸಿದರು. ರಷ್ಯದ ವಿಜ್ಞಾನಿ ವ್ಲಾಡಿಮಿರ್ ವೆಕ್ಸ್‌ಲರ್ ಮತ್ತು ಮ್ಯಾಕ್‌ಮಿಲನ್ ಇಬ್ಬರೂ ಪ್ರತ್ಯೇಕವಾಗಿ ಸಿಂಕ್ರೊಟ್ರಾನ್ ಉಪಕರಣವನ್ನು ಉಪಜ್ಞಿಸಿದರು. ಇದರಿಂದಾಗಿ ಎಲೆಕ್ಟ್ರಾನ್ ಮತ್ತು ಇತರ ಮೂಲಕಣಗಳು ಅತ್ಯಧಿಕ ವೇಗದಿಂದ ಪರಮಾಣು ಕ್ರಿಯೆಯಲ್ಲಿ ಭಾಗವಹಿಸುವಂತಾಯಿತು. ಹೀಗೆ ಮೂಲಕಣಗಳ ಅಭ್ಯಾಸಕ್ಕೆ ಸಿಂಕ್ರೊಟ್ರಾನ್ ಒಂದು ಕೊಡುಗೆಯಾಯಿತು.

ಅಮೆರಿಕದ ವೈಜ್ಞಾನಿಕ ಸಲಹಾಸಮಿತಿಯ ಸದಸ್ಯರಾಗಿದ್ದ ಮ್ಯಾಕ್‌ಮಿಲನ್ 1968ರಿಂದ 1971 ರ ತನಕ ರಾಷ್ಟ್ರೀಯ ವೈಜ್ಞಾನಿಕ ಅಕಾಡೆಮಿಯ ಅಧ್ಯಕ್ಷರಾಗಿದ್ದರು. 1963ರಲ್ಲಿ ಇವರಿಗೆ ಶಾಂತಿಗಾಗಿ ಪರಮಾಣು ಪಾರಿತೋಷಿಕವನ್ನು ಪ್ರದಾನಿಸಲಾಯಿತು. ಅಮೆರಿಕದ ಭೌತವಿಜ್ಞಾನ ಸಂಘದ ಫೆಲೋ ಆಗಿ ಚುನಾಯಿತರಾದರು. ಕ್ಯಾಲಿಫೋರ್ನಿಯದ ಬರ್ಕ್ಲಿಯ ಲಾರೆನ್ಸ್ ಪ್ರಯೋಗ ಶಾಲೆಯಲ್ಲಿ ಸಂಶೋಧನ ನಿರತರಾಗಿದ್ದರು (1977).
ಉಲ್ಲೇಖಗಳು
ಬಾಹ್ಯಸಂಪರ್ಕ

* Audio lecture by Edwin McMillan at Los Alamos National Laboratory Voices of the Manhattan Project
* Audio lecture by Elsie McMillan at Los Alamos National Laboratory Voices of the Manhattan Project
* McMillan's Nobel Lecture: The Transuranium Elements: Early History
* including the Nobel Lecture on December 12, 1951 The Transuranium Elements: Early History

ವರ್ಗ:ವಿಜ್ಞಾನಿಗಳು
ವರ್ಗ:ರಸಾಯನಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪಿ.ಎಚ್.ಅಬೇಲ್ಸನ್

ಪಿ.ಎಚ್.ಅಬೇಲ್ಸನ್ (ಎಪ್ರಿಲ್ 27, 1913 – ಆಗಸ್ಟ್ 1,2004) ಅಮೆರಿಕದ ವಿಜ್ಞಾನಿ. ಇವರು ಎಡ್ವಿನ್ ಎಮ್.ಮೆಕ್‌ಮಿಲನ್‍ರವರೊಂದಿಗೆ ನೆಪ್ಚೂನಿಯಮ್ ಮೂಲಧಾತುವನ್ನು ಕಂಡುಹಿಡಿದರು. ಇವರು ಬೈಜಿಕ ಸ್ಥಾವರಗಳ (ಅಣು ರಿಯಾಕ್ಟರ್) ವಿನ್ಯಾಸದಲ್ಲಿ ಹೆಚ್ಚಿನ ಕೆಲಸ ಮಾಡಿರುವರು.

ಅವರು ವಾಷಿಂಗ್ಟನ್ ಡಿಸಿಯಲ್ಲಿ ಕಾರ್ನೆಗೀ ವಿಶ್ವವಿದ್ಯಾಲಯದಲ್ಲಿ ಸಹಾಯಕ ಭೌತಶಾಸ್ತ್ರಜ್ಞನ ಕೆಲಸ ಮಾಡುತ್ತಿದ್ದರು. ಒಂದು ಪದಾರ್ಥದ ಮೇಲೆ ಕೆಲಸ ಮಾಡುತ್ತಿದ್ದ ಸಂದರ್ಭದಲ್ಲಿ ನ್ಯೂಟ್ರಾನ್‍ಗಳು ಯುರೇನಿಯಂಗೆ ಹೊಡೆದಾಗ ಬೀಟಾ ಕಿರಣಗಳು ಹೊಮ್ಮುತ್ತದೆ ಎಂದು ಅವರು ಗಮನಿಸಿದರು. ಅವರು ನೋಬೆಲ್ ಪ್ರಶಸ್ತಿ ವಿಜೇತ ಲೂಯಿಸ್ ಅಲ್ವಾರೆಝ್ ಸಹಭಾಗಿತ್ವದಲ್ಲಿ ಅವರು ಆ ವಿಶೇಷ ವಸ್ತುವನ್ನು ಬೇರ್ಪಡಿಸಿದ್ದರು. ನಂತರ ಅವರು ಎಡ್ವಿನ್ ಮೆಕ್ಮಿಲನ್‍ರ ಜೊತೆ ನೆಪ್ಚೂನಿಯಮ್‍ ಲೋಹವನ್ನು ಜೂನ್ ೧೯೪೦ ರಲ್ಲಿ ಕಂಡುಹಿಡಿದರು. ಮೆಕ್ಮಿಲನ್‍ರವರು ಇತರ ಅಂಶಗಳನ್ನು ಕಂಡುಹಿಡಿದಿದ್ದಕ್ಕೆ ನೊಬೆಲ್ ಪ್ರಶಸ್ತಿ ಪಡೆದರು.
ಬಾಹ್ಯ ಸಂಪರ್ಕಗಳು

* Encyclopaedia Britannica, Philip Abelson
* Annotated bibliography for Philip Abelson from the Alsos Digital Library for Nuclear Issues
* "Cleavage of the Uranium Nucleus", Physical Review, Received 3 February 1939

ವರ್ಗ:ವಿಜ್ಞಾನಿಗಳು
ವರ್ಗ:ರಸಾಯನಶಾಸ್ತ್ರ
ಆಲ್ಫ್ರೆಡ್ ನೊಬೆಲ್

ಜನನ -೧೮೩೩-ಮರಣ -೧೮೯೬

ಇಂದು ಆಲ್ಪ್ರೆಡ್ ನೊಬೆಲ್ ರ ಹೆಸರನ್ನು ಅರಿಯದವರು ಜಗತ್ತಿನಲ್ಲಿ ಇಲ್ಲವೇ ಇಲ್ಲ. ಅವರ ಹೆಸರು ಅಷ್ಟು ಸುಪರಿಚಿತವಾಗಿದೆ. ಅವರು ಇಷ್ಟು ಸುಪರಿಚಿತನಾಗಲು ಕಾರಣವೆಂದರೆ ಮಾನವಕುಲದ ಕ್ಷೇಮಾಭಿವೃದ್ಧಿಗೆ ಸೇವೆ ಸಲ್ಲಿಸುವವರಿಗೆ ಪಾರಿತೋಷಕಗಳನ್ನು ನೀಡಲು ತನ್ನ ಅಪಾರ ಸಂಪತ್ತನ್ನೆಲ್ಲ ಅವರು ಮುಡಿಪಾಗಿಟ್ಟದ್ದು. ಆಲ್ಪ್ರೆಡ್ ನೊಬೆಲ್ ಸ್ವೀಡನ್ ದೇಶದವರು. ಅವರು ೧೮೩೩ ರಲ್ಲಿ ಜನಿಸಿದರು. ಸುರಕ್ಷಿತವಾದ ಸ್ಫೋಟಕಗಳನ್ನು ಕಂಡು ಹಿಡಿಯುವುದರಲ್ಲಿ ಅವರಿಗೆ ಆಸಕ್ತಿ ಇತ್ತು.
೧೮೬೩ರಲ್ಲಿ ಅವರ ಕುಟುಂಬದ ನೈಟ್ರೊಗ್ಲಿಸರಿನ್ ಕಾರ್ಖಾನೆ ಸ್ಫೋಟಕ ವಸ್ತು ಸಿಡಿದು ನಾಶವಾದಾಗ ಆಲ್ಪ್ರೆಡ್ ನೊಬೆಲ್ ತಮ್ಮ ಪ್ರಯೋಗಗಳನ್ನು ಅತ್ಯಂತ ಕಷ್ಟದ ಪರಿಸ್ಥಿತಿಯಲ್ಲಿ ಮುಂದುವರಿಸಬೇಕಾಯಿತು. ಮೂಲತಃ ವಿಲಕ್ಷಣ ಸ್ವಭಾವದವರಾಗಿದ್ದ ಅವರು ದುಂದು ವೆಚ್ಚಗಾರರಾಗಿದ್ದರು. ಬೇಕೆಂದಲ್ಲಿಗೆ ಹೋಗಿ ಬರುತ್ತಿದ್ದರು. ಅವರ ಬ್ರಹ್ಮಚರ್ಯ ಬದುಕೂ ಅವರ ಈ ವಿಲಕ್ಷಣ ಸ್ವಭಾವಕ್ಕೆ ಇಂಬಾಗಿತ್ತು.
ಪಟ್ಟು ಬಿಡದೆ ಮಾಡಿದ ಪ್ರಯೋಗಗಳ ಫಲವಾಗಿ ಆಲ್ಪ್ರೆಡ್ ನೊಬೆಲ್ ಕೊನೆಗೂ ಮೊತ್ತ ಮೊದಲನೆಯ, ಪರಿಣಾಮಕಾರಿಯಾದ ಸುರಕ್ಷಿತ ಸ್ಫೋಟಕ ವಸ್ತು ಡೈನಾಮೈಟ್ ಅನ್ನು ಕಂಡು ಹಿಡಿಯುವುದರಲ್ಲಿ ಸಫಲರಾದರು. ತಾವು ಕಂಡು ಹಿಡಿದ ಡೈನಾಮೈಟ್ ಗೆ ೧೮೬೬ರಲ್ಲಿ ಗ್ರೇಟ್ ಬ್ರಿಟನ್ ನಲ್ಲೂ, ೧೮೬೭ರಲ್ಲಿ ಸಂ. ರಾ. ಅಮೆರಿಕದಲ್ಲೂ ಪೇಟೆಂಟ್ (ಸ್ವಾಮ್ಯದ ಹಕ್ಕು) ಪಡೆದರು. ೧೮೮೮ರಲ್ಲಿ ಅವರು ಮೊತ್ತ ಮೊದಲನೆಯ ಹೊಗೆರಹಿತ ನೈಟ್ರೊಗ್ಲಿಸರಿನ್ ಪೌಡರ್ ಗಳಲ್ಲೊಂದಾದ ಬಾಲಿಸ್ಟೈಟ್ ಅನ್ನು ಉತ್ಪಾದಿಸಿದರು. ಸ್ಫೋಟಕಗಳ ಉತ್ಪಾದನೆಯಿಂದ ಮತ್ತು ರಶಿಯದ ಬಕು ತೈಲ ಕ್ಷೇತ್ರಗಳಿಂದ ಲಭ್ಯವಾದ ಸಂಪಾದನೆಯಿಂದ ಅವರು ಅಪಾರ ಸಂಪತ್ತು ಗಳಿಸಿದರು.
ಉತ್ತರಾಧಿಕಾರಿಗಳಿಗೆ ಆಸ್ತಿಯನ್ನು ಬಿಟ್ಟು ಹೋಗುವ ಪದ್ಧತಿಯನ್ನು ಆಲ್ಪ್ರೆಡ್ ನೊಬೆಲ್ ವಿರೋಧಿಸಿದರು. ಅಂತಲೇ ಅವರು ತಮ್ಮ ಆಸ್ತಿಯನ್ನೆಲ್ಲ ಮಾನವಕುಲದ ಹಿತಕ್ಕಾಗಿ ಶ್ರಮಿಸುವ, ಸೇವೆ ಸಲ್ಲಿಸುವ ವ್ಯಕ್ತಿಗಳಿಗೆ ಪಾರಿತೋಷಕ ನೀಡಲು ಕೊಡಮಾಡಿದರು. ಆಲ್ಫ್ರೆಡ್ ನೊಬೆಲ್ ೧೮೯೬ರಲ್ಲಿ ನಿಧನ ಹೊಂದಿದರು.
ವಿಜ್ಞಾನ (ಭೌತಶಾಸ್ತ್ರ, ರಸಾಯನಶಾಸ್ತ್ರ, ವೈದ್ಯಕೀಯಶಾಸ್ತ್ರ), ಅರ್ಥಶಾಸ್ತ್ರ, ಸಾಹಿತ್ಯ ಹಾಗೂ ವಿಶ್ವಶಾಂತಿಯ ಕ್ಷೇತ್ರಗಳಲ್ಲಿ ದುಡಿದವರಿಗೋಸ್ಕರ ಪ್ರತಿವರ್ಷ ನೀಡಲಾಗುವ ನೊಬೆಲ್ ಪಾರಿತೋಷಕ ಆಲ್ಫ್ರೆಡ್ ನೊಬೆಲ್ ರ ಕೊಡುಗೆ.
ಗಣಿತಶಾಸ್ತ್ರಕ್ಕೆ ನೋಬೆಲ್ ಏಕಿಲ್ಲ?
ಪ್ರಪಂಚದ ಪ್ರಸಿದ್ದ ಪ್ರಶಸ್ತಿಯಾದ ನೋಬೆಲ್ ಪಾರಿತೋಷಕ ಗಣಿತ ವಿಭಾಗಕ್ಕೆ ಮಾತ್ರ ನೀಡಲಾಗುವುದಿಲ್ಲ. ಇದಕ್ಕೊಂದು ಸ್ವಾರಸ್ಯಕರವಾದ ಇತಿಹಾಸವಿದೆ, ನೋಬೆಲ್ ಪಾರಿತೋಷಕನಾದ ಆಲ್ಫ್ರೆಡ್ ನೋಬೆಲ್ ಅವರ ಪ್ರೇಯಸಿ ಅವರನ್ನು ಬಿಟ್ಟು ಒಬ್ಬ ಗಣಿತಜ್ಞನ ಜೊತೆ ಹೋಗಿದ್ದರು ಎಂಬ ಕಾರಣವಿದೆ. (ಅನೇಕರು ಹೇಳುವ ಪ್ರಕಾರ ಅವರ ಪ್ರೇಯಸಿ ಮೆಚ್ಚಿದ ಗಣಿತಜ್ಞ ಸ್ವೀಡಿಶ್ ಮೂಲದ ಗೋಸ್ಟಾ ಮಿಟ್ಟ್ಯಾಗ್ ಲೆಫ್ಟ್ಲರ್). ಈ ಕಾರಣಕ್ಕಾಗಿಯೇ ಗಣಿತಜ್ಞರ ಮೇಲಿನ ಕೋಪದಿಂದ ನೋಬೆಲ್ ಅವರು ಗಣಿತ ವಿಭಾಗಕ್ಕೆ ಪಾರಿತೋಷಕವನ್ನು ನೀಡಕೂಡದೆಂದು ತಮ್ಮ ಉಯಿಲಿನಲ್ಲಿಯೂ ಸೇರಿಸಿದ್ದಾರೆ. ಆಲ್ಫ್ರೆಡ್ ಅವರ ವಿಚಿತ್ರ ಸ್ವಭಾವವು ಸಹ ಈ ಕಾರಣಕ್ಕೆ ಪೂರಕವಾಗಿದೆ.
ಉಲ್ಲೇಖಗಳು


ವರ್ಗ:ನೊಬೆಲ್ ಪ್ರಶಸ್ತಿ
ವರ್ಗ:ವಿಜ್ಞಾನಿಗಳು
ಪಿಯರೆ ಕ್ಯೂರಿ

ಪಿಯರೆ ಕ್ಯೂರಿ(ಮೇ ೧೫, ೧೮೫೯ – ಎಪ್ರಿಲ್ ೧೯, ೧೯೦೬) ಫ್ರಾನ್ಸ್‌ನ ವಿಜ್ಞಾನಿ.ಮುಖ್ಯವಾಗಿ ವಿಕಿರಣ ಕ್ಷೇತ್ರದಲ್ಲಿ ಹೆಚ್ಚಿನ ಕೆಲಸ ಮಾಡಿದ್ದಾರೆ. ಇವರು ತಮ್ಮ ಪತ್ನಿ ಮೇರಿ ಕ್ಯೂರಿಯವರೊಂದಿಗೆ ರೇಡಿಯಮ್ ಹಾಗೂ ಪೊಲೊನಿಯಮ್ ಎಂಬ ಎರಡು ಮೂಲಧಾತುಗಳನ್ನು ಕಂಡುಹಿಡಿದಿದ್ದಾರೆ.ಇವರಿಗೆ ತಮ್ಮ ಪತ್ನಿಯೊಂದಿಗೆ ೧೯೦೩ ರಲ್ಲಿ ಭೌತಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ದೊರೆಯಿತು.

ಪಿಯರೆ ಕ್ಯೂರಿ ಪ್ಯಾರಿಸ್‌ನಲ್ಲಿ ಜನಿಸಿದರು.ಇಲ್ಲಿಯೇ ವಿದ್ಯಾಭ್ಯಾಸ ಪೂರೈಸಿ ಪ್ಯಾರಿಸ್ ವಿಶ್ವವಿದ್ಯಾಲಯದಲ್ಲಿ ಭೌತಶಾಸ್ತ್ರವನ್ನು ಭೋಧಿಸಿದರು.ಇವರು ಲೋಹಗಳ ಕಾಂತತ್ವದ ಬಗ್ಗೆ ವಿಶೇಷ ಸಂಶೋಧನೆ ಮಾಡಿದವರು.೧೯೦೬ ರಲ್ಲಿ ನಿಧನರಾದರು.
ಬಾಹ್ಯ ಸಂಪರ್ಕಗಳು

* NOBELPRIZE.ORG: History of Pierre and Marie
* Pierre Curie's Nobel prize
* Official Nobel biography
* Biography American Institute of Physics
* Annotated bibliography for Pierre Curie from the Alsos Digital Library for Nuclear Issues
* Curie's publication in French Academy of Sciences papers
* Some places and memories related to Pierre Curie
ವರ್ಗ:ವಿಜ್ಞಾನಿಗಳು
ವರ್ಗ:ಭೌತಶಾಸ್ತ್ರ
ವರ್ಗ:ರಸಾಯನಶಾಸ್ತ್ರ
ವರ್ಗ:ಭೌತಶಾಸ್ತ್ರದ ನೊಬೆಲ್ ಪುರಸ್ಕೃತರು
ಹಂಟಿಂಗ್ಟನ್ ಬೀಚ್, ಆರೇಂಜ್ ಕೌಂಟಿ, ಕ್ಯಾಲಿಫೋರ್ನಿಯ

200px|thumb|right|ಹಂಟಿಂಗ್ಟನ್ ಬೀಚ್
'ಹಂಟಿಂಗ್ಟನ್ ನಗರ ಹಾಗೂ ಬೀಚ್', ದಕ್ಷಿಣ ಕ್ಯಾಲಿಫೋರ್ನಿಯದ ಲಾಸ್ ಎಂಜಲೀಸ್ ನಗರಕ್ಕೆ ಹತ್ತಿರ. ಕೇವಲ ೪೦ ಮೈಲಿ. ಇಲ್ಲಿಂದ 'ಅರೇಂಜ್ ಕೌಂಟಿ'ಯ ಜಾಗಗಳಿಗೆಲ್ಲಾ ಸಂಪರ್ಕ ಸೌಲಭ್ಯವಿದೆ. ಈ ಸ್ಥಳ, ಲಾಂಗ್ ಬೀಚ್ ಗೂ ಹತ್ತಿರ. ಅಂತರಾಷ್ಟ್ರೀಯವಾಗಿ, ’Surfing City,’ ಯೆಂದು ಕರೆಸಿಕೊಳ್ಳುವ ಹಂಟಿಂಗ್ಟನ್ ನಗರದ, ೮ ಮೈಲಿ ಉದ್ದದ, ಮಧ್ಯೆ ಎಲ್ಲೂ ಮುಕ್ಕಾಗದ, ಕಡಲತೀರ, Jogging, Biking, Swimming, rollerblade, Professional Sports ಗಳಿಗೆ, ವಿಶೇಷವಾಗಿ ಹೇಳಿಮಾಡಿಸಿ ತಯಾರಿಸಿದ ಜಾಗ.
ಇಲ್ಲಿ ನಡೆಯುವ ಆಟ, ಸ್ಪರ್ಧೆಗಳು

* 'US Open of Surfing',
* 'AVP Pro Beach Volleyball', '& The Surfing City',
* 'USA Marathon',
200px|thumb|right|'ಹಂಟಿಂಗ್ಟನ್ ಬೀಚ್, ಆರೇಂಜ್ ಕೌಂಟಿ, ಕ್ಯಾಲಿಫೋರ್ನಿಯ'
ಹಂಟಿಂಗ್ಟನ್ ನಗರದಲ್ಲಿ, ಅನೇಕ ಲೈಬ್ರೆರಿಗಳು, ಮ್ಯೂಸಿಯೆಮ್ ಗಳು, ೫, City High School ಗಳು, ೩೫ ಪ್ರಾಥಮಿಕ ಶಾಲೆಗಳು, Golden West Community College, ಇವೆ. ಹತ್ತಿರದಲ್ಲೇ, UC Irvine, Cal State Long Beach, Cal State Fullertone, ಇತ್ಯಾದಿಗಳಿವೆ. ಶುಚಿತ್ವ, ಶುದ್ಧತೆ, ಸಂದರ್ಯಪ್ರಜ್ಞೆ, ಅವನ್ನು ಸದಾ ಕಾಯ್ದಿಡುವ ಮನೋಧರ್ಮ ; ಇವುಗಳು ಯಶಸ್ವೀ ಅಮೆರಿಕನ್ ಜನಜೀವನದ ರಹಸ್ಯಗಳು. ಅವುಗಳನ್ನು ಜೀವನದಲ್ಲಿ ಅಳವಡಿಸಿಕೊಂಡರೆ, ಉತ್ತಮ ಫಲಿತಾಂಷಗಳನ್ನು ಅಪೇಕ್ಷಿಸಬಹುದು. ಸುಮಾರು ೧೯೫,೦೦೦ ಜನರಿರುವ ಹಂಟಿಂಗ್ಟನ್ ನಲ್ಲಿ, ಸೂರ್ಯನ ಬೆಳಕು ಧಾರಾಳವಾಗಿರುವುದು, ಇಲ್ಲಿನ ನಗರವಾಸಿಗಳಿಗೆ ಸಂತೋಷದ ಸಂಗತಿ. ಪಾಶ್ಚಿಮಾತ್ಯದೇಶದಜನರೆಲ್ಲಾ ಈ ತರಹದ ಸನ್ನಿವೇಷವನ್ನು ಇಷ್ಟಪಡುತ್ತಾರೆ.
ಆರೇಂಜ್ ಕೌಂಟಿಯಲ್ಲಿ (OC) ಹಲವಾರು ಒಳ್ಳೆಯ ಬೀಚ್ ಗಳಿವೆ

* 'Laguna ಬೀಚ್'
* 'ನ್ಯೂ ಪೋರ್ಟ್ ಬೀಚ್, ಕ್ಯಾಲಿಫೋರ್ನಿಯ'
* 'Seal ಬೀಚ್'
* 'Sunset ಬೀಚ್'
* 'Thounds steps ಬೀಚ್'
* 'Table Rock ಬೀಚ್'
* 'Dane Point ಬೀಚ್'
* 'Dohney State ಬೀಚ್'
* 'San Onefire State ಬೀಚ್'
ಉಲ್ಲೇಖಗಳು


ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ಪ್ರೇಕ್ಷಣೀಯ ಸ್ಥಳಗಳು
ಅಲೆಕ್ಸಾಂಡರ್ ಸೊಲ್ಜೆನಿತ್ಸಿನ್

ಅಲೆಕ್ಸಾಂಡರ್ ಸೊಲ್ಝೆನಿತ್ಸಿನ್ (ಡಿಸೆಂಬರ್ ೧೧, ೧೯೧೮ - ಅಗಸ್ಟ್ ೩, ೨೦೦೮) ಇವರು ರಷ್ಯಾ ಮೂಲದ ಕಾದಂಬರಿಕಾರರು, ಇತಿಹಾಸಕಾರರು ಮತ್ತು ನಾಟಕಕಾರರು. ಇವರಿಗೆ ೧೯೭೦ರಲ್ಲಿ ಸಾಹಿತ್ಯದ ನೊಬೆಲ್ ಪ್ರಶಸ್ತಿಯನ್ನು ಕೊಡಮಾಡಲಾಗಿತ್ತು. ಇವರು ತಮ್ಮ ಲೇಖನಗಳ ಮೂಲಕ ರಷಿಯಾದ ಗುಲಾಗ್ ನಿರಾಶ್ರಿತರ ಶಿಬಿರದ ಬಗ್ಗೆ ಜಗತ್ತಿಗೆ ತಿಳಿಸಿಕೊಟ್ಟರು. ಈ ಲೇಖನಗಳು ಅವರಿಗೆ ೧೯೭೦ರಲ್ಲಿ ನೋಬೆಲ್ ಪಾರಿತೋಷಕವನ್ನು ಮತ್ತು ೧೯೭೪ರಲ್ಲಿ ರಷಿಯಾ ದೇಶದಿಂದ ಗಡೀಪಾರು ಶಿಕ್ಷೆಯನ್ನು ಸ್ವೀಕರಿಸಬೇಕಾಯಿತು. ೧೯೯೪ರಲ್ಲಿ ರಷ್ಯಾ ದೇಶಕ್ಕೆ ಮರಳಿದರು. ದೀರ್ಘ ಕಾಲದ ಅನಾರೋಗ್ಯದ ನಂತರ ಮಾಸ್ಕೋ ನಗರದ ಹತ್ತಿರವಿರುವ ತಮ್ಮ ಸ್ವಗೃಹದಲ್ಲಿ ನಿಧನ ಹೊಂದಿದರು.
ಬಾಹ್ಯ ಸಂಪರ್ಕಗಳು

* The Nobel Prize in Literature 1970
* The Nobel Prize Internet Archive's page on Solzhenitsyn
* Negative Analysis of Alexander Solzhenitsyn by the Stalin Society
* .
* Der Spiegel interviews Alexander Solzhenitsyn: 'I Am Not Afraid of Death' Der Spiegel 23 July 2007
* Vermont Recluse Aleksandr Solzhenitsyn
* The Solzhenitsyn Reader: New and Essential Writings, 1947–2005
*
* The Leaders and the Dreamers – Russia Profile
ಸೋ
ವರ್ಗ:ರಷ್ಯಾದ ಸಾಹಿತಿಗಳು
ವರ್ಗ:ಸಾಹಿತಿಗಳು
ಮಾಸ್ಕೋ

ಮಾಸ್ಕೋ ಇದು ರಷ್ಯಾ ದೇಶದ ರಾಜಧಾನಿ ಮತ್ತು ಅತಿ ದೊಡ್ಡ ನಗರ, ಅಷ್ಟೇ ಅಲ್ಲದೇ ಯುರೋಪ್ ಖಂಡದ ಅತಿ ದೊಡ್ಡ ನಗರ ಮತ್ತು ಜಗತ್ತಿನ ಅತೀ ದೊಡ್ಡ ನಗರದಲ್ಲಿ ಒಂದು ಕೂಡ. ಇದು ರಷ್ಯಾ ದೇಶದ ರಾಜಕೀಯ, ಸಾಮಾಜಿಕ, ಧಾರ್ಮಿಕ, ಹಣಕಾಸು, ಶಿಕ್ಷಣ ಮತ್ತೊ ಸಂಚಾರ ವ್ಯವಸ್ಥೆಯ ಮುಖ್ಯ ಕೇಂದ್ರ ಕೂಡ. ಈ ನಗರವು ಮೋಸ್ಕವಾ ನದಿಯ ದಂಡೆಯ ಮೇಲೆ ಯುರೋಪ್ ಖಂಡದ ಭಾಗದ ರಷ್ಯಾದಲ್ಲಿದೆ. ಐತಿಹಾಸಿಕವಾಗಿ ಮಾಸ್ಕೋ ಹಿಂದಿನ ಸೋವಿಯತ್ ರಷ್ಯಾ ಮತ್ತು ಸೋವಿಯತ್ ರಾಜ ಮನೆತನದ ರಾಜಧಾನಿಯಾಗಿತ್ತು. ಇಲ್ಲಿಯೇ ರಷ್ಯಾದ ರಾಷ್ಟ್ರಾಧ್ಯಕ್ಷರ ಮುಖ್ಯ ನಿವಾಸವಾದ ಕ್ರೆಮ್ಲಿನ್ ಅರಮನೆಯಿದೆ. ಈ ನಗರದಲ್ಲಿ ಜಗತ್ತಿನ ಅತೀ ಹೆಚ್ಚು ಶ್ರೀಮಂತ ಜನರು ವಾಸಿಸುತ್ತಾರೆ. ೨೦೦೭ರಲ್ಲಿ ಸತತ ಎರಡನೇಯ ವರ್ಷ ಜಗತ್ತಿನ ಅತೀ ದುಬಾರಿ ನಗರವೆಂದು ಘೋಷಿಸಲಾಗಿತ್ತು. ಇಲ್ಲಿ ಉನ್ನತ ಶಿಕ್ಷಣದ ಕೇಂದ್ರಗಳು, ವೈಞ್ನಾನಿಕ ಸಂಶೋಧನೆಯ ಕೇಂದ್ರಗಳು ಮತ್ತು ಅನೇಕ ವಿವಿಧ ಬಗೆಯ ಕ್ರೀಡೆಯ ಕೇಂದ್ರಗಳಿವೆ. ಈ ನಗರವು ಸಂಕೀರ್ಣವಾದ ಸಂಚಾರ ವ್ಯವಸ್ಥೆಯನ್ನು ಹೊಂದಿದ್ದು ಅದು ಸಂಚಾರ ವ್ಯವಸ್ಥೆಗಲ್ಲದೇ ಕಲೆ ಮತ್ತು ಕಲಾತ್ಮಕವಾದ ಚಿತ್ರಕಲೆಗಳಿಗೂ ಪ್ರಸಿದ್ಧವಾಗಿದೆ.


ವರ್ಗ:ಏಷ್ಯಾ ಖಂಡದ ನಗರಗಳು
ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
ಅರ್ಜುನ ಪ್ರಶಸ್ತಿ

ಅರ್ಜುನ ಪ್ರಶಸ್ತಿಯನ್ನು ಕ್ರೀಡೆ ಮತ್ತು ಆಟಗಳಲ್ಲಿ ಅತ್ಯುತ್ತಮ ಪ್ರದರ್ಶನಕ್ಕಾಗಿ ನೀಡಲಾಗುತ್ತದೆ. ಇದು ಭಾರತದ ಎರಡನೇ ಅತ್ಯುನ್ನತ ಕ್ರೀಡಾ ಗೌರವವಾಗಿದೆ. ಪ್ರಾಚೀನ ಭಾರತದ ಸಂಸ್ಕೃತ ಮಹಾಕಾವ್ಯವಾದ ಮಹಾಭಾರತದ ಪಾತ್ರಗಳಲ್ಲಿ ಒಬ್ಬನಾದ ಅರ್ಜುನನ ಹೆಸರನ್ನು ಈ ಪ್ರಶಸ್ತಿಗೆ ಹೆಸರಿಸಲಾಗಿದೆ. ಏಕೆಂದರೆ ಹಿಂದೂ ಧರ್ಮದಲ್ಲಿ, ಅವನನ್ನು ಕಠಿಣ ಪರಿಶ್ರಮ, ಸಮರ್ಪಣೆ ಮತ್ತು ಏಕಾಗ್ರತೆಯ ಸಂಕೇತವಾಗಿ ನೋಡಲಾಗುತ್ತದೆ. ಇದನ್ನು ಯುವ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವಾಲಯವು ವಾರ್ಷಿಕವಾಗಿ ನೀಡಲಾಗುತ್ತದೆ. ೧೯೯೧-೧೯೯೨ ರಲ್ಲಿ ಮೇಜರ್ ಧ್ಯಾನ್ ಚಂದ್ ಖೇಲ್ ರತ್ನವನ್ನು ಪರಿಚಯಿಸುವ ಮೊದಲು, ಅರ್ಜುನ ಪ್ರಶಸ್ತಿಯು ಭಾರತದ ಅತ್ಯುನ್ನತ ಕ್ರೀಡಾ ಗೌರವವಾಗಿತ್ತು. ಭಾರತ ಸರಕಾರ ಕ್ರೀಡೆಗಾಗಿ ನೀಡುವ ಇತರ ಪ್ರಶಸ್ತಿಗಳೆಂದರೆ: ಧ್ಯಾನಚಂದ್ ಪ್ರಶಸ್ತಿ, ದ್ರೋಣಾಚಾರ್ಯ ಪ್ರಶಸ್ತಿ ಮತ್ತು ರಾಜೀವ ಗಾಂಧಿ ಖೇಲ್ ರತ್ನ ಪ್ರಶಸ್ತಿ.
ನಾಮನಿರ್ದೇಶನ

ಈ ಪ್ರಶಸ್ತಿಗೆ ನಾಮನಿರ್ದೇಶನಗಳನ್ನು ಎಲ್ಲಾ ಸರ್ಕಾರಿ ಮಾನ್ಯತೆ ಪಡೆದ ರಾಷ್ಟ್ರೀಯ ಕ್ರೀಡಾ ಒಕ್ಕೂಟಗಳು, ಭಾರತೀಯ ಒಲಿಂಪಿಕ್ ಅಸೋಸಿಯೇಷನ್, ಭಾರತೀಯ ಕ್ರೀಡಾ ಪ್ರಾಧಿಕಾರ (ಎಸ್‌ಎ‌ಐ), ಕ್ರೀಡಾ ಪ್ರಚಾರ ಮತ್ತು ನಿಯಂತ್ರಣ ಮಂಡಳಿಗಳು, ರಾಜ್ಯ ಮತ್ತು ಕೇಂದ್ರಾಡಳಿತ ಪ್ರದೇಶ ಸರ್ಕಾರಗಳು ಮತ್ತು ಹಿಂದಿನ ವರ್ಷದಲ್ಲಿ ಅರ್ಜುನ, ಧ್ಯಾನ್ ಚಂದ್ ಮತ್ತು ದ್ರೋಣಾಚಾರ್ಯ ಪ್ರಶಸ್ತಿ ಪಡೆದವರಿಂದ ಸ್ವೀಕರಿಸಲಾಗುತ್ತದೆ. ಈ ಪ್ರಶಸ್ತಿಗೆ ಅರ್ಹ ವ್ಯಕ್ತಿಯನ್ನು ಸಚಿವಾಲಯವು ರಚಿಸಿರುವ ಸಮಿತಿಯಿಂದ ಆಯ್ಕೆ ಮಾಡಲಾಗುತ್ತದೆ. ಪುರಸ್ಕೃತರನ್ನು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಅವರ ನಾಲ್ಕು ವರ್ಷಗಳ ಅವಧಿಯಲ್ಲಿ ಕ್ರೀಡಾ ಕ್ಷೇತ್ರದಲ್ಲಿ ಉತ್ತಮ ಸಾಧನೆ ಮಾಡಿದ್ದಕ್ಕಾಗಿ ಮತ್ತು ಅವರ ನಾಯಕತ್ವದ ಗುಣಗಳು, ಕ್ರೀಡಾ ಮನೋಭಾವ ಮತ್ತು ಶಿಸ್ತಿನ ಪ್ರಜ್ಞೆಯ ಪ್ರದರ್ಶನಕ್ಕಾಗಿ ಗೌರವಿಸಲಾಗುತ್ತದೆ. ೨೦೨೦ ರ ಹೊತ್ತಿಗೆ, ಪ್ರಶಸ್ತಿಯು, ಅರ್ಜುನನ ಕಂಚಿನ ಪ್ರತಿಮೆ, ಪ್ರಮಾಣಪತ್ರ, ವಿಧ್ಯುಕ್ತ ಉಡುಗೆ ಮತ್ತು ₹೧೫ ಲಕ್ಷ (ಯುಎಸ್$೧೯,೦೦೦) ನಗದು ಬಹುಮಾನವನ್ನು ಒಳಗೊಂಡಿತ್ತು.
ಬೆಳವಣಿಗೆ

ಈ ಪ್ರಶಸ್ತಿಯನ್ನು ದೇಶದ ಅತ್ಯುತ್ತಮ ಕ್ರೀಡಾಪಟುಗಳನ್ನು ಗೌರವಿಸಲು ೧೯೬೧ ರಲ್ಲಿ ಸ್ಥಾಪಿಸಲಾಯಿತು. ಈ ಪ್ರಶಸ್ತಿಯು ವರ್ಷಗಳಲ್ಲಿ ಹಲವಾರು ವಿಸ್ತರಣೆಗಳು, ವಿಮರ್ಶೆಗಳು ಮತ್ತು ತರ್ಕಬದ್ಧಗೊಳಿಸುವಿಕೆಗಳಿಗೆ ಒಳಗಾಗಿದೆ. ೧೯೭೭ ರಲ್ಲಿ ಎಲ್ಲಾ ಮಾನ್ಯತೆ ಪಡೆದ ವಿಭಾಗಗಳನ್ನು ಸೇರಿಸಲು ಪ್ರಶಸ್ತಿಯನ್ನು ವಿಸ್ತರಿಸಲಾಯಿತು. ೧೯೯೫ ರಲ್ಲಿ ಸ್ಥಳೀಯ ಆಟಗಳು ಮತ್ತು ದೈಹಿಕವಾಗಿ ಅಂಗವಿಕಲ ವಿಭಾಗಗಳನ್ನು ಪ್ರಶಸ್ತಿಗೆ ಪರಿಗಣಿಸಲಾಯಿತು ಮತ್ತು ೧೯೯೫ ರಲ್ಲಿ ಜೀವಮಾನದ ಕೊಡುಗೆ ವಿಭಾಗವನ್ನು ಪ್ರಶಸ್ತಿಗೆ ಪರಿಗಣಿಸಲಾಯಿತು. ಇದು ೨೦೦೨ ರಲ್ಲಿ ಧ್ಯಾನ್ ಚಂದ್ ಪ್ರಶಸ್ತಿಯನ್ನು ರಚಿಸಲು ಕಾರಣವಾಯಿತು. ೨೦೧೮ ರ ಇತ್ತೀಚಿನ ಪರಿಷ್ಕರಣೆಯು ಒಲಿಂಪಿಕ್ ಗೇಮ್ಸ್, ಪ್ಯಾರಾಲಿಂಪಿಕ್ ಗೇಮ್ಸ್, ಏಷ್ಯನ್ ಗೇಮ್ಸ್, ಕಾಮನ್ವೆಲ್ತ್ ಗೇಮ್ಸ್, ವಿಶ್ವ ಚಾಂಪಿಯನ್‌ಶಿಪ್ ಮತ್ತು ವಿಶ್ವಕಪ್ ಜೊತೆಗೆ ಕ್ರಿಕೆಟ್, ಸ್ಥಳೀಯ ಆಟಗಳು ಮತ್ತು ಪ್ಯಾರಾಸ್ಪೋರ್ಟ್‌ಗಳಂತಹ ಆಟಗಳನ್ನು ಒಳಗೊಂಡಿರುವ ವಿಭಾಗಗಳಿಗೆ ಮಾತ್ರ ಈ ಪ್ರಶಸ್ತಿಯನ್ನು ನೀಡಲಾಗುತ್ತದೆ. ವರ್ಷದಲ್ಲಿ ಕೇವಲ ಹದಿನೈದು ಪ್ರಶಸ್ತಿಗಳನ್ನು ನೀಡಬಹುದು.
ಇತಿಹಾಸ

೨೦೦೧ ರಿಂದ, ಪ್ರಶಸ್ತಿಯನ್ನು ಈ ಕೆಳಗಿನ ವಿಭಾಗಗಳಿಗೆ ಮಾತ್ರ ನೀಡಲಾಗುತ್ತದೆ:
* ಒಲಂಪಿಕ್ ಗೇಮ್ಸ್ / ಏಷ್ಯನ್ ಗೇಮ್ಸ್ / ಕಾಮನ್ವೆಲ್ತ್ ಗೇಮ್ಸ್ / ವಿಶ್ವಕಪ್ / ವಿಶ್ವ ಚಾಂಪಿಯನ್‌ಶಿಪ್ ವಿಭಾಗಗಳು ಮತ್ತು ಕ್ರಿಕೆಟ್
* ಸ್ಥಳೀಯ ಆಟಗಳು
* ದೈಹಿಕ ಅಶಕ್ತರ ಕ್ರೀಡೆ
ಅರ್ಜುನ ಪ್ರಶಸ್ತಿ ಪುರಸ್ಕೃತರು

ವರ್ಷಗಳ ಆಧಾರದಲ್ಲಿ

ಕ್ರೀಡೆಗಳ ಆಧಾರದಲ್ಲಿ

ಒಲಂಪಿಕ್ ಕ್ರೀಡೆಗಳು

ಒಲಿಂಪಿಕ್ ಅಲ್ಲದ ಕ್ರೀಡೆಗಳು

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಕ್ರೀಡಾ ಪ್ರಶಸ್ತಿಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಪ್ಯಾರಾಸ್ಪೋರ್ಟ್ಸ್

*ಪ್ಯಾರಾಸ್ಪೋರ್ಟ್ಸ್
ಉಲ್ಲೇಖಗಳು
ದ್ರೋಣಾಚಾರ್ಯ ಪ್ರಶಸ್ತಿ

ದ್ರೋಣಾಚಾರ್ಯ ಪ್ರಶಸ್ತಿ ಇದು ಕ್ರೀಡಾ ತರಬೇತುದಾರರಿಗೆ ಭಾರತ ಸರಕಾರ ನೀಡುವ ಪ್ರಶಸ್ತಿ. ಕ್ರೀಡಾಳುಗಳಿಗೆ ಅರ್ಜುನ ಪ್ರಶಸ್ತಿ ಕೊಡುವದರಿಂದ ತರಬೇತುದಾರರಿಗೆ ದ್ರೋಣಾಚಾರ್ಯ ಪ್ರಶಸ್ತಿ ಹೆಸರು ಕೂಡ ಗುರು-ಶಿಷ್ಯ ಸಂಬಂಧವನ್ನು ಎತ್ತಿ ತೋರಿಸುತ್ತದೆ. ಈ ಪ್ರಶಸ್ತಿಯು ರೂ ೩,೦೦,೦೦೦ ನಗದು, ಸನ್ನದು ಮತ್ತು ದ್ರೋಣಾಚಾರ್ಯರ ಒಂದು ಕಂಚಿನ ಪ್ರತಿಮೆಯನ್ನು ಒಳಗೊಂಡಿರುತ್ತದೆ. ಈ ಪ್ರಶಸ್ತಿಯನ್ನು ೧೯೮೫ರಲ್ಲಿ ಸ್ಥಾಪಿಸಲಾಯಿತು.
ದ್ರೋಣಾಚಾರ್ಯ ಪ್ರಶಸ್ತಿ ವಿಜೇತರ ಪಟ್ಟಿ
ಹೊರಗಿನ ಸಂಪರ್ಕಗಳು

*೨೦೦೪ರವರೆಗೆ ವಿಜೆತರ ಪಟ್ಟಿ
* ೨೦೦೬-೦೭ನೆ ಸಾಲಿನ ವಿಜೇತರು

ವರ್ಗ:ಕ್ರೀಡಾ ಪ್ರಶಸ್ತಿಗಳು
ರಾಶಿಸಂಖ್ಯೆ

ರಾಶಿಸಂಖ್ಯೆ(Mass number)ಎಂದರೆ ಒಂದು ಪರಮಾಣುವಿನ ಪ್ರೋಟಾನ್ ಹಾಗೂ ನ್ಯೂಟ್ರಾನ್‍ಗಳ ಒಟ್ಟು ಸಂಖ್ಯೆ.ಇದು ಪರಾಮಾಣು ಸಂಖ್ಯೆ (Atomic number)ಗಿಂತ ವಿಭಿನ್ನವಾಗಿದೆ. ಪರಮಾಣು ಸಂಖ್ಯೆ ಕೇವಲ ಪರಮಾಣುವಿನಲ್ಲಿರುವ ಪ್ರೋಟಾನ್‍ಗಳ ಸಂಖ್ಯೆಯನ್ನಷ್ಟೇ ಸೂಚಿಸಿದರೆ ರಾಶಿಸಂಖ್ಯೆಯು ಪ್ರೋಟಾನ್ ಹಾಗೂ ನ್ಯೂಟ್ರಾನ್‌ಗಳ ಒಟ್ಟು ಸಂಖ್ಯೆಯನ್ನು ನಿರ್ದೇಶಿಸುತ್ತದೆ.ಒಂದು ಮೂಲಧಾತುವಿನ ಪರಮಾಣುವಿನಲ್ಲಿ ಪ್ರೊಟಾನ್‌ಗಳ ಸಂಖ್ಯೆ ಸಮನಾಗಿದ್ದರೂ ನ್ಯೂಟ್ರಾನ್‍ಗಳ ಸಂಖ್ಯೆಯಲ್ಲಿ ವ್ಯತ್ಯಾಸವಿರುತ್ತದೆ.ಇವುಗಳನ್ನು ನಾವು ಸಮಸ್ಥಾನಿಗಳು ಎಂದು ಕರೆಯುತ್ತೇವೆ.ಹೆಚ್ಚಿನ ಎಲ್ಲಾ ಮೂಲಧಾತುಗಳು ಒಂದಕ್ಕಿಂತ ಹೆಚ್ಚಿನ ಸಮಸ್ಥಾನಿಗಳನ್ನು ಹೊಂದಿರುತ್ತವೆ.ಆದುದರಿಂದ ಮೂಲಧಾತುವನ್ನು ನಿರ್ದಿಷ್ಟವಾಗಿ ಗುರುತಿಸಲು ರಾಶಿಸಂಖ್ಯೆ ಸಹಾಯಮಾಡುತ್ತದೆ.ಹೆಚ್ಚಿನ ಹಗುರ ಮೂಲಧಾತುಗಳು ಸಮಾನ ಪ್ರಮಾಣದ ಪ್ರೊಟಾನ್ ಹಾಗೂ ನ್ಯೂಟ್ರಾನ್‌ಗಳನ್ನು ಹೊಂದಿದ್ದರೆ ಭಾರವಾದ ಮೂಲಧಾತುಗಳಲ್ಲಿ ನ್ಯೂಟ್ರಾನ್‌ಗಳ ಸಂಖ್ಯೆಯು ಪ್ರೊಟಾನ್‌ಗಳ ಸಂಖ್ಯೆಗಿಂತ ಬಹಳ ಹೆಚ್ಚಾಗಿರುತ್ತದೆ.ಉದಾಹರಣೆಗೆ ಯುರೇನಿಯಮ್-೨೩೮ ರಲ್ಲಿ ನ್ಯೂಟ್ರಾನ್‌ಗಳ ಸಂಖ್ಯೆಯು ೧೪೬ ಇದ್ದು ಪ್ರೊಟಾನ್‌ಗಳು ಕೇವಲ ೯೨ ಮಾತ್ರವಿರುತ್ತದೆ.
ಬಾಹ್ಯ ಸಂಪರ್ಕ

*

ವರ್ಗ:ರಸಾಯನಶಾಸ್ತ್ರ
ಮ್ಯಾನ್ ಬುಕರ್ ಪ್ರಶಸ್ತಿ

ಮ್ಯಾನ್-ಬೂಕರ್ ಪ್ರಶಸ್ತಿ ಇದು ಕಾಮನ್ವೆಲ್ತ ರಾಷ್ಟ್ರಗಳ ಅಥವಾ ಐರ್ಲ್ಯಾಂಡ್ ದೇಶದ ನಾಗರಿಕರು ಆಂಗ್ಲ ಭಾಷೆಯಲ್ಲಿ ಬರೆದಿರುವ ದೊಡ್ಡ ಗಾತ್ರದ ಕಾದಂಬರಿಗೆ ಕೊಡಮಾಡುವ ಪ್ರಶಸ್ತಿ. ಇದನ್ನು ಬೂಕರ್ ಪ್ರಶಸ್ತಿಯೆಂತಲೂ ಕರೆಯುತ್ತಾರೆ.

೨೦೦೮ರಲ್ಲಿ ಬೆಸ್ಟ್ ಅಫ್ ಬೂಕರ್ ಪ್ರಶಸ್ತಿಯನ್ನು ಸಲ್ಮಾನ್ ರಷ್ದಿಯವರ ಮಿಡ್‌ನೈಟ್ಸ್ ಚಿಲ್ಡ್ರನ್ ಕೃತಿಗೆ ಕೊಡಲಾಯಿತು. ಇದೇ ಕೃತಿಗೆ ಬೂಕರ್ ಅಫ್ ಬೂಕರ್ ಪ್ರಶಸ್ತಿಯನ್ನು ೧೯೯೩ರಲಿ ಕೊಡಲಾಗಿತ್ತು.
ಕನ್ನಡಕ್ಕೆ ಬೂಕರ್

ಬಹಳ ಕಾಲದ ಬಳಿಕ ೨೦೨೫ ರಲ್ಲಿ ಕನ್ನಡಕ್ಕೆ ಈ ಗರಿಮೆಯು ದೊರೆತಿದ್ದು, ಕನ್ನಡದ ಬರಹಗಾತಿ ಬಾನು ಮುಷ್ತಾಕ್ ರವರ 'ಎದೆಯ ಹಣತೆ' ಎಂಬ ಕಥಾಸಂಕಲನಕ್ಕೆ ಬೂಕರ್ ಗರಿಮೆಯು ದೊರೆತಿದೆ. ಇದನ್ನು ಆಂಗ್ಲದಲ್ಲಿ 'ಹಾರ್ಟ್ ಲ್ಯಾಂಪ್' ಎಂಬ ಹೆಸರಿನಲ್ಲಿ ದೀಪಾ ಬಸ್ತಿ ಯವರು ಆಂಗ್ಲಕ್ಕೆ ನುಡಿಮಾರ್ಪುಗೊಳಿಸಿದ್ದರು. ಗರಿಮೆಯು ೫೦ ಲಕ್ಷ ರೂಪಾಯಿಗಳ ಮೊತ್ತವನ್ನು ಹೊಂದಿದ್ದು ಬಾನು ಮತ್ತು ದೀಪಾ ಇಬ್ಬರು ಈ ಮೊತ್ತವನ್ನು ಹಂಚಿಕೊಂಡಿದ್ದಾರೆ.
ಬೂಕರ್ ಗರಿಮೆಯನ್ನು ಪಡೆದವರು ಮತ್ತು ಅವರ ಹೊತ್ತಗೆ

ವರ್ಗ:ಸಾಹಿತ್ಯ ಪುರಸ್ಕಾರಗಳು
ವರ್ಗ:ಆಂಗ್ಲ ಸಾಹಿತ್ಯ